open-index/open-wikipedia-markdown huggingface dataset:
அன்சு மாலிக்கு

**அன்சு மாலிக்கு** (*Anshu Malik*) இந்தியாவிலுள்ள  அரியானா மாநிலத்தின் இயிந்து மாவட்டத்தைச் சேர்ந்த  ஒரு பெண் மல்யுத்த வீரராவார். கட்டற்ற வகை மல்யுத்தப்  போட்டிகளில் இவர் பங்கேற்று வருகிறார். 2020 டோக்கியோ கோடைகால ஒலிம்பிக் போட்டிகளில் இந்தியாவின் சார்பாக மல்யுத்தப் போட்டியில் பங்கேற்கத் தேர்வு செய்யப்பட்டுள்ளார்.

மல்யுத்த வீரர்கள் நிறைந்த ஒரு குடும்பத்தில் அன்சு மாலிக் பிறந்துள்ளார். மத்தியப் பிரதேசத்திலுள்ள நிதானி கிராமத்தில் அமைந்துள்ள சவுத்ரி பரத்சிங் நினைவு விளையாட்டுப் பள்ளியில் சகதீசு என்ற மல்யுத்தப் பயிற்சியாளரிடம் அன்சு பயிற்சி பெற்றார். அன்சுவின் தந்தையான தரம்வீர் மாலிக்கு ஒரு பன்னாட்டு மல்யுத்த வீரராவார். மத்திய தொழிற்சாலை பாதுகாப்புப் படையில் இவர் பணியாற்றினார். படைப்பயிற்சியாளர்களுக்கான மல்யுத்த வெற்றியாளர் போட்டியில் அன்சு தங்கப் பதக்கம் வென்றுள்ளார்.

2020 ஆம் ஆண்டு இந்தியாவின் புதுதில்லியில் நடைபெற்ற 2020 ஆசிய மல்யுத்த வெற்றியாளர் போட்டியில் 57 கிலோ எடைப்பிரிவில் போட்டியிட்ட அன்சு மாலிக் வெண்கலப் பதக்கங்களில் ஒன்றை வென்றார்.  இதே ஆண்டில் செர்பியாவின் பெல்கிரேடில் நடைபெற்ற 2020 தனிநபர் மல்யுத்த உலகக் கோப்பையிலும்  பெண்கள் 57 கிலோ போட்டியில் இவர் வெள்ளிப் பதக்கம் வென்றார்.

2021 ஆம் ஆண்டு நடைபெற்ற ஆசிய மல்யுத்த வெற்றியாளர் போட்டியில்  வினேசு போகாட்டு மற்றும் திவ்யா கக்ரான் ஆகியோருடன் சேர்ந்து அன்சு மாலிக் தங்கப் பதக்கம் வென்றார்.

## மேற்கோள்கள்

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்திய மற்போர் வீரர்கள்
பகுப்பு:அரியானா நபர்கள்
பகுப்பு:இந்தியப் பெண் விளையாட்டு வீரர்கள்
கிர்பால் சிங் பதுங்கர்

**கிர்பால் சிங் பதுங்கர்** (*Kirpal Singh Badungar*) இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார்.  சீக்கிய கோயில்களான குருத்துவாராக்களையும் பிற சீக்கிய வழிபாட்டுத் தலங்களையும் மேலாண்மை செய்யும் பொறுப்புள்ள இந்திய அமைப்பான சிரோமணி குருத்வாரா பிரபந்த செயற்குழுவின் முன்னாள் தலைவராகவும் இவர் இருந்தார்.
## வாழ்க்கைக் குறிப்பு
கிர்பால் சிங் பாட்டியாலாவின் பதுங்கர் கிராமத்தைச் சேர்ந்தவராவார்.  கிராமப்புற பின்னணியைக் கொண்ட ஒரு குடும்பத்தைச் சேர்ந்தவர் என்பதால் பதுங்கர் கிராமப்புற மக்களுடன் நன்கு இணைக்கப்பட்டிருந்தார். பாட்டியாலா பஞ்சாப் பல்கலைக்கழகத்தில் ஞானி பட்டமும் பின்னர் ஆங்கிலப் பாடத்தில் முதுகலைப் பட்டமும் பெற்றார். சிரோமணி அகாலிதளத்தில் சேருவதற்கு முன்பு சில ஆண்டுகள் ஒரு பள்ளியில் கற்பித்தல் தொழில் செய்தார். 1996 மற்றும் 2001 ஆம் ஆண்டுகளுக்கு இடையில் ஐந்து ஆண்டுகள் சிரோமணி அகாலிதளத்தின் செயலாளராகப் பணியாற்றினார். சிரோமணி குருத்வாரா பிரபந்தக் கமிட்டியின் தலைவராக 2001 ஆம் ஆண்டு முதல் 2003 ஆம் ஆண்டு வரையும் பின்னர் 2016 ஆம் ஆண்டு முதல் 2017 ஆம் ஆண்டு வரையும் பணியாற்றினார்.

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
மால்டா, மேற்கு வங்காளம்

**மால்டா** (**Malda** or **English Bazar**) இந்தியாவின் மேற்கு வங்காள மாநிலத்தின் வடக்கில் உள்ள மால்டா மாவட்டத்தில் அமைந்த நகராட்சி மன்றத்துடன் கூடிய நகரம் ஆகும்.மகானந்தா ஆற்றின் கரையில் அமைந்த மால்டா நகரம், இங்கிலீஷ் பஜார் நகராட்சி மற்றும் பழைய மால்டா நகராட்சிப் பகுதிகளை இணைத்து  நிறுவப்பட்டது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, மால்டா நகரத்தின் மொத்த மக்கள் தொகை 2,89,533 ஆகும் அதில் இங்கிலீஷ் பஜார் நகராட்சியின் மக்கள் தொகை 2,05,521ஆகவும், பழைய மால்டா நகரத்தின் மொத்த மக்கள் தொகை 84,012  ஆகும் இங்கிலீஷ் பஜார் நகராட்சியில் இந்துக்கள் 86.95%, இசுலாமியர்கள் 11.02%, மற்றவர்கள் 3.03% ஆக உள்ளனர்.

## புவியியல்
### அமைவிடம்
மேற்கு வங்காளத்தில் வடக்கில் மால்டா நகரம்  பாகையில் அமைந்துள்ளது. இது மகானந்தா ஆற்றின் மேற்கு மற்றும் கிழக்கு கரையில்களில் உள்ளது. 

### தட்ப வெப்பம்
மால்டா நகரத்தின் கோடைக் காலத்திய உயர் வெப்பம் 42° செல்சியஸ் ஆகவும், குளிர்காலத்திய குறைந்த வெப்பம் 3.9° செல்சியஸ் ஆகும். ஆண்டின் சராசரி மழைப் பொழிவு  ஆகும். 

## போக்குவரத்து

### [[இருப்புப் பாதை]]
 
மால்டா நகரத்தில் 4 தொடருந்து நிலையங்கள் உள்ளது. பழைய மால்டா நகர தொடருந்து நிலையம், மால்டா தொடருந்து நிலையம், மால்டா கோர்ட் தொடருந்து நிலையம், கௌர் மால்டா தொடருந்து நிலையம் என நான்கு தொடருந்து நிலையங்கள் உள்ளது. 

## மேற்கோள்கள்

## மேலும் படிக்க
* Chakrabarti D.K. (1992). Notes on the archaeology of Maldaha and West Dinajpur districts, West Bengal. South Asian Studies, 9:pp.&nbsp;123–135

## வெளி இணைப்புகள்
* Malda District - Home

பகுப்பு:மால்டா மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கே. மணிகண்டன்

**கே.மணிகண்டன்** (*K. Manikandan*) ஓர் இந்திய திரைப்பட எழுத்தாளரும், நடிகரும், இயக்குநரும் ஆவார். இவர் முக்கியமாக தமிழ்த் திரையுலகில் பணியாற்றுகிறார் .

## தொழில்
மணிகண்டன் ஒரு பிரபலமான உண்மைநிலை நகைச்சுவை நிகழ்ச்சியில் பங்கேற்று இரண்டாவது இடத்தை பிடித்தார் . பின்னர், இவர் ஒரு பண்பலை வானொலியில் நிகழ்ச்சித் தொகுப்பாளராகச் சேர்ந்தார். அதே நேரத்தில் பல படங்களுக்கும், தொலைக்காட்சி நிகழ்ச்சிகளுக்கும் பின்னணி பேசி வந்தார்.

இவர் பீட்சா II: வில்லா (2013) என்ற படத்துடன் எழுத்தாளராக அறிமுகமானார். இந்தியா பாகிஸ்தான் (2015) படத்தில் நடிகராக அறிமுகமான இவர், நலன் குமரசாமி இயக்கிய காதலும் கடந்து போகும் (2016) படத்தில் ஒரு சிறு வேடத்தில் நடித்தார். எம். எசு. பாசுகர், லல்லு ஆகியோர் நடிப்பில் ஸ்ரீ கணேஷ் என்ற இயக்குனரின் அறிமுக இயக்கத்தில் வெளிவந்த 8 தோட்டாக்கள் (2017) படத்தில் மணிகண்டன் ஒரு வில்லனாக நடித்தார். புஷ்கர்-காயத்ரியின் மூன்றாவது இயக்கமான விக்ரம் வேதா (2017) படத்திற்கான வசனங்களை எழுதினார். மேலும் இப்படத்தில் ஒரு காவலர் வேடத்திலும் நடித்தார். 2018 இல், பா. ரஞ்சித் தனது காலா (2018) படத்தில் ஒரு வேடத்தை இவருக்கு அளித்தார். இவர், இயக்குநர் சிவாவின் விஸ்வாசம்,  ஜீது ஜோசப் இயக்கிய  தம்பி (2019) ஆகிய படத்தில் உரையாடல் எழுத்தாளராக இருந்தார். ஹலிதா ஷமீம் இயக்கிய சில்லுக்கருப்பட்டி (2019) என்ற காதல் படத்தில் நிவேதிதா சதீஷுடன் இணைந்து நடித்தார். ஏலே (2021) படத்தில் நடித்ததற்காக மணிகண்டன் விமர்சன ரீதியான பாராட்டைப் பெற்றார்.

டெல்லி கணேஷும் இவரும் முக்கிய கதாபாத்திரங்களில் நடித்த 'நாரை எழுதும் சுயசரிதம்' (ஆங்கில தலைப்பு: Endless) என்ற சுயாதீன திரைப்படத்தை மணிகண்டன் இயக்கியுள்ளார். 'இந்திய சினிமா போட்டி'யின் கீழ் பெங்களூரு பன்னாட்டு திரைப்பட விழாவில் (2016) பங்கேற்க இது தேர்வு செய்யப்பட்டது. 16 வது நியூயார்க் இந்திய திரைப்பட விழாவில் (2016) திரையிடலுக்கு தேர்ந்தெடுக்கப்பட்ட நான்கு படங்களில் இதுவும் ஒன்றாகும்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ் எழுத்தாளர்கள்
அஸ்வந்த் அசோக்குமார்

**அஸ்வந்த் அசோக்குமார்** (*Ashwanth Ashokkumar*) ஓர் இந்தியக் குழந்தை நடிகராவார். இவர் தமிழ் மொழிப் படங்களில் பணிபுரிகிறார். 2016ஆம் ஆண்டில், ஜீ தமிழ் தொலைக்காட்சியில் ஒளிபரப்பான ஜூனியர் சூப்பர் ஸ்டார்ஸ் என்ற நிகழ்ச்சியில் பங்கேற்று பட்டத்தை வென்றார். சூப்பர் டீலக்ஸ் (2019) படத்தில் ராசுகுட்டி என்ற பாத்திரத்தில் நடித்து பெயர் பெற்றார்.

## தொழில்
2016 ஆம் ஆண்டில், லிஷா என்பவருடன் ஜீ தமிழ் தொலைக்காட்சியில் குழந்தைகளின் நடிப்புத் திறன்களை சோதிக்கும் "ஜூனியர் சூப்பர் ஸ்டார்" என்ற நிகழ்ச்சியில் பங்கேற்று பட்டத்தையும் வென்றார். பின்னர், லிஷாவும் இவரும் ஜீ தமிழ் தொலைக்காட்சித் தொடரான மெல்லத் திறந்தது கதவு என்ற நாடகத்தில் நடித்தனர். அதே ஆண்டில் "சூப்பர் டீலக்ஸ்" படத்தில் தனது வாய்ப்பை பெறுவதற்கு முன்பு "ஐரா" (2019) என்ற படத்தில் நடித்தார். சூப்பர் டீலக்ஸில், இவர், ஷில்பா என்ற பெண்ணாக மாறிய தனது தந்தை மாணிக்கத்தின் (விஜய் சேதுபதி) ) மீது அக்கறை கொண்ட ராசுகுட்டி என்ற குழந்தையாக நடித்தார். ஜூனியர் சூப்பர் ஸ்டாரில் இவரது நடிப்பை தயாரிப்பாளர்கள் பார்த்த பிறகு இவருக்கு இந்த வேடத்தை வழங்கினார். 2017இல் வெளிவந்த மெர்சல் (2017) படத்தில் நடிக்க கிடைத்த ஒரு வாய்ப்பை இழந்தார். காட் ஃபாதர் (2020) படத்தில் முக்கிய வேடங்களில் நடிப்பதற்கு முன்பு தம்பி (2019) உள்ளிட்ட பல படங்களில் துணை வேடங்களில் நடித்தார். 2020 ஆம் ஆண்டில், ஒண்டிபுலி என்ற தலைப்பில் குழந்தைகள் வலைத் தொடரை இயக்கியுள்ளார். தொடர்களை எழுதுவதோடு கூடுதலாக அத்தியாயங்களின் போது இவர் பின்னணிக் குரலும் கொடுத்தார்.  தனுஷுடன் ஜகமே தந்திரம் என்ற படத்தில் நடித்திருந்தார். பாலாஜி சக்திவேலுடன் பெயரிடப்படாத படத்தில் நடிக்க உள்ளார்.

## மேற்கோள்கள்

## வெளி இணைப்புகள்
*

பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
காட் பாதர் (2020 திரைப்படம்)

***காட் ஃபாதர்*** (*God Father*) என்பது ஜெகன் ராஜ்ஷேகர் என்பவர் இயக்கத்தில் 2020 ஆம் ஆண்டு வெளிவந்த தமிழ் அதிரடி பரபரப்பூட்டும் திரைப்படமாகும். இதை ராஜ்குமார், அஜித் வாசுதேவ் ஆகிய இருவரும் இணைந்து தயாரித்திருந்தன்ர். நட்டி, லால், அனன்யா ஆகியோர் முன்னணி வேடத்தில் நடித்திருந்தனர். இப்படத்திற்கு நவீன் ரவீந்திரன் என்பவர் இசையமைத்துள்ளார்.

## நடிகர்கள்
* அதியமானாக நட்டி
* மருது சிங்கமாக லால்
* மித்ராவாக அனன்யா
* அர்ஜுனாக அஸ்வந்த் அசோக்குமார்
* காவல் ஆய்வாளராக ஜி. மாரிமுத்து  
* ஆதியமானின் அண்டை வீட்டாராக ஆர். எஸ். சிவாஜி

## தயாரிப்பு
இந்த படத்தின் மூலம் ஒரு இடைவெளிக்குப் பிறகு நடிகை அனன்யா தமிழ் சினிமாவுக்கு திரும்பினார். இந்தப் படத்தின் முன்னோட்டத்தை 2020 ஜனவரி 6 ஆம் தேதி நடிகர் சந்தானமும்  கார்த்திக் சுப்புராஜும் வெளியிட்டனர்.

## வெளியீடு
படம் 21 பிப்ரவரி 2020 அன்று வெளியிடப்பட்டது.

### விமர்சன பதில்
டெக்கான் குரோனிகல், தி டைம்ஸ் ஆஃப் இந்தியா ஆகிய இரண்டு பத்திரிக்கைகளும் ஐந்து நட்சத்திரங்களில் இரண்டரையை கொடுத்தன. நடிகர்களின் நடிப்பைப் பாராட்டிய டெக்கான் குரோனிகல், திரைக்கதையை விமர்சித்தது. இதேபோல், டைம்ஸ் ஆப் இந்தியாவும் கணிக்கக்கூடிய திரைக்கதையாக இருந்ததென விமர்சித்தது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
மகிழ்ச்சிப் பள்ளத்தாக்கு

**மகிழ்ச்சிப் பள்ளத்தாக்கு** என்பது முசோரியில் அமைந்துள்ள ஓர் மலை வாழிடம் ஆகும். இது இந்தியாவின் உத்தராகண்டம் டேராடூன் மாவட்டத்தில் அமைந்துள்ளது. இங்கு திபெத்தியர்கள் அதிக அளவில் குடியேறியுள்ளனர்.

## அமைவிடம்
மகிழ்ச்சிப் பள்ளத்தாக்கில் இந்திய நிர்வாக சேவைகள் நிறுவனமான, லால் பகதூர் சாஸ்திரி தேசிய நிர்வாக நிறுவனம் அமைந்துள்ளது. இப்பள்ளத்தாக்கினுள் திபெத்திய மடாலயம் ஒன்றும் உள்ளது. இதனை கதிபாவிலிருந்து  தெளிவாகக் காணலாம்.

மகிழ்ச்சிப் பள்ளத்தாக்கு முசோரியின் தலாய் மலையின்  மேற்கே அமைந்துள்ளது. இங்கிருந்து ஜான்பூர்  மற்றும் நாக்-திப்பா  மலைத்தொடர்கள் தெளிவாகத் தெரியும்.

## வரலாறு
அக்டோபர் 18, 1929இல் மகாத்மா காந்தி முசோரியில் ஐரோப்பிய நகராட்சி உறுப்பினர்களிடையே உரையாற்றினார். இந்த நேரத்தில் இவர் மகிழ்ச்சிப் பள்ளத்தாக்கிலுள்ள பிர்லா இல்லத்தில் தங்கினார்.

திபெத்திய வரலாற்றில் முக்கிய நிகழ்வாக ஏப்ரல் 1959இல் இளம் தலாய் லாமா மகிழ்ச்சிப் பள்ளத்தாக்குக்கு நாடுகடத்தப்பட்டார். ஏப்ரல் 1960இல், மகிழ்ச்சிப் பள்ளத்தாக்கிலிருந்து மற்றொரு மலை நகரமான இமாச்சலப் பிரதேசத்தில் உள்ள தர்மசாலாவுக்குச் சென்றார். திபெத்திய அரசாங்கம் எண்பது அதிகாரிகளை நாடுகடத்தியது.

இதன் தொடர்ச்சியாகப் பல திபெத்தினர் மகிழ்ச்சிப் பள்ளத்தாக்கில் தங்கினர். இங்கு பெளத்த கோயில் மற்றும் திபெத்தியப் பாணியிலான வீடுகளைக் காணலாம். 2016ஆம் ஆண்டு நிலவரப்படி, மகிழ்ச்சிப் பள்ளத்தாக்கு 5000 திபெத்திய அகதிகளின் இருப்பிடமாக உள்ளது.

## சிறப்பியல்புகள்
மகிழ்ச்சிப் பள்ளத்தாக்கில் இந்திய நிர்வாக சேவை நிறுவனமான லால் பகதூர் சாஸ்திரி தேசிய நிர்வாக நிறுவனம் உள்ளது. இங்கு திபெத்திய கோயில்களும் நகராட்சி தோட்டமும் உள்ளது. பள்ளத்தாக்கின் முடிவில் மேக முடிவு உள்ளது; இது முசோரியின் புவியியல் எல்லையாக உள்ளது. கதிபாவ்ன் பூங்காத் தோட்டமும் இங்கு உள்ளது. மகிழ்ச்சிப் பள்ளத்தாக்கிலிருந்து ஜார்ஜ் எவரெஸ்டின் வீட்டினை ஒருபுறமும் மறுபுறம் இமயமலை எல்லைகளுடன் முசோரி முழுவதையும் காணலாம்.

## மேற்கோள்கள்

 
பகுப்பு:தேராதூன் மாவட்டம்
பகுப்பு:Coordinates on Wikidata
ஜெ. சத்திஷ் குமார்

**ஜெ. சதீஷ்குமார்** (*J. Satish Kumar*) என்பவர் ஒரு இந்திய திரைப்ப தயாரிப்பாளர் மற்றும் நடிகர் ஆவார். இவர் குறிப்பாக தமிழ்  படங்களில் பணிபுரிகிறார்.

## தொழில்
ஜே சதீஷ் குமார்  ஜெ. கே. எஸ். பிலிம் கார்ப்பரேசன் என்ற பதாகையின் கீழ் பல படங்களில் தயாரித்ததுள்ளார். குறிப்பாக *[[தங்க மீன்கள்]]*, *[[இதற்குத்தானே ஆசைப்பட்டாய் பாலகுமாரா]]*, *[[குற்றம் கடிதல்]],*  *[[தரமணி (திரைப்படம்)|தரமணி]]* போன்ற படங்களை தயாரித்துள்ளார். *[[பரதேசி (2013 திரைப்படம்)|பரதேசி]]* போன்ற படங்களை அதே பதாகையின் கீழ விநியோகித்துள்ளார். தரமணி படத்தில் இவர்  கவுரவத் தோற்றத்தில் ஒரு துணை கதாப்பாத்திரத்தில் நடிகராக அறிமுகமானார். பின்னர் *[[பேரன்பு]]* படத்திலும் நடித்தார். மேலும் இவர்  *அக்னிச் சிறகுகள்* படத்தில் ஒரு முக்கியக் கதாபாத்திரத்தில், படத்தின் பெரும்பகுதியில் தோன்றும்வகையில் நடிக்கவுள்ளார். *காவலுடாரி* என்ற தெலுங்கு படத்தின் மறு ஆக்கமாக தமிழ் மற்றும் தெலுங்கில்  *கபடதாரி* என்ற பெயரில் தயாரிக்கப்படும் படத்தில் நடிக்கிறார். தயாரிப்பு நிலையில் உள்ள பிரட்ன்சிப் என்ற படத்தில்  ஹர்பஜன் சிங்கின் நண்பராக நடிக்கிறார். பிந்து மாதவி நடிப்பில் ரஞ்சித் ஜெயக்கொடி இயக்கும் பெயரிடப்படாத படத்தில் இவர் ஒரு எதிர்மறை பாத்திரத்தில் அறிமுகமாகிறார்.

## திரைப்படவியல்

### நடிகராக

* *குறிப்பில் ஏதும் குறிப்படபடாத, எல்லா படங்களும் தமிழில் உள்ளன.*

## விருதுகளும்,  பரிந்துரைகளும்

## குறிப்புகள்
 

## வெளி இணைப்புகள்

*

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:வாழும் மக்கள்
எஸ். செல்வகணபதி

**எஸ். செல்வகணபதி** (*S. Selvaganapathy*) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். செல்வகணபதி இந்திய அரசினால் பரிந்துரைக்கப்பட்ட புதுச்சேரி சட்டமன்ற உறுப்பினர் ஆவார். இவர் 3 ஜூன் 2017 முதல் 20 பிப்ரவரி 2021 வரை புதுச்சேரி சட்டமன்றத்தில் உறுப்பினராக இருந்தார். இவர் ஓர் கல்வியாளர் ஆவார். இவர் பள்ளிகள் மற்றும் கல்வியியல் கல்லூரியினைப் புதுச்சேரியில் நடத்தி வருகிறார்.
2021 அக்டோபர் 4ஆம் தேதியன்று பாண்டிச்சேரியிலிருந்து இந்திய நாடாளுமன்ற மாநிலங்களவைக்கு உறுப்பினர் ஒருவரை, தேர்ந்தெடுக்க நடைபெறும் தேர்தலில் போட்டியிடும் பாரதிய ஜனதா கட்சி வேட்பாளராகச் செல்வகணபதி அறிவிக்கப்பட்டார்.

## மேற்கோள்கள்

பகுப்பு:புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி அரசியல்வாதிகள்
லால் பகதூர் சாசுதிரி தேசிய விருது

**லால் பகதூர் சாசுதிரி தேசிய விருது** தில்லியில்  உள்ள லால் பகதூர் சாஸ்திரி மேலாண்மை நிறுவனத்தினால் 1999 ஆண்டு நிறுவப்பட்டது.  ஆண்டுதோறூம் வழங்கப்படும் இந்த மதிப்புமிக்க விருதின் பரிசுப்பணம் 5,00,000 ரூபாய் ஆகும். இந்தப் பரிசுடன் மேற்கோள் மற்றும் பரிசுத் தட்டு வழங்கப்படுகிறது.

## பின்னணி
1999இல் தொடங்கப்பட்ட இந்த விருதானது வணிகத் தலைவர், மேலாண்மை பயிற்சியாளர், பொது நிர்வாகி, கல்வியாளர் அல்லது நிறுவனக் கட்டமைப்பாளருக்கு உயர் தொழில்முறை ஒழுங்கு மற்றும் சிறப்பான சாதனைகளுக்காகவும்  தொடர்ச்சியான தனிப்பட்ட பங்களிப்புகளுக்காகவும் வழங்கப்படுகிறது. இந்த விருதை இந்தியக் குடியரசுத் தலைவர் வழங்குகிறார்.

## விருது பெற்றவர்கள்

# 

### விருது தொகுப்பு

படிமம்:Lbs10-awardee-aruna.jpg|**எல்.பி.எஸ் தேசிய விருது 2010** - அரூனா ரோய்


## மேற்கோள்கள்

 

## வெளி இணைப்புகள்

* எல்.பி.எஸ் தேசிய விருது: பொது நிர்வாகம், கல்வியாளர்கள் மற்றும் நிர்வாகத்தில் சிறந்து விளங்குபவர்களுக்கானது

பகுப்பு:இந்திய விருதுகள்
இரார்செசுடிசு மணிப்பூரென்சிசு

**''இரார்செசுடிசு மணிப்பூரென்சிசு (**Raorchestes manipurensis*) அல்லது *'லெய்மாதாக்** (''Leimatak'') **புதர் தவளை*' என்பது *இரார்செசுடிசு'' பேரினத்தினைச் சார்ந்த தவளைச் சிற்றினங்களுள் ஒன்றாகும். இத்தவளை மணிப்பூர் மாநிலத்தில் சுராசாந்துபூர் மாவட்டத்தில்  லெய்மாதெக் பகுதியில் தும்சானே ஆற்றில் காணப்படுகிறது. இந்த இனம் 2008இல் கண்டுபிடிக்கப்பட்டது.

## மேற்கோள்கள்

 

பகுப்பு:தவளைகள்
பகுப்பு:இந்திய அகணிய உயிரிகள்
ஜெ. கே. எஸ். பிலிம் கார்ப்பரேசன்

**ஜெ. எஸ். கே பிலிம் கார்ப்பரேஷன்** (*JSK Film Corporation*) என்பது சென்னை மையமாகக் கொண்ட ஒரு இந்திய திரைப்பட தயாரிப்பு மற்றும் விநியோக நிறுவனமாகும். திரைப்பட தயாரிப்புகளுடன் ஜெ. எஸ்.கே திரைப்பட நிறுவனம் படத்தின் நெகட்டிவ் உரிமைகளைப் பெறுகிறது. ஜெ. எஸ். கே இசை வெளியீட்டு நிறுவனம்  2014 இல் தொடங்கப்பட்டது. அது ஜெ. எஸ். கே பிலிம் கார்ப்பரேசனால் அடுத்தடுத்து தயாரிக்கப்படும் படங்களின் இசை வெளியீட்டில் ஈடுபட உள்ளன.

## வரலாறு
ஜே. எஸ். கே பிலிம் கார்ப்பரேசன்  ஜெ. சதீஷ்குமாரால் நிறுவப்பட்டது. நிறுவனமானது 2006 ஆம் ஆண்டில் தமிழகத்தில் படங்களின் விநியோகப்ப பணியில் நுழைந்தது. இந்த நிறுவனமானது ஹாலிவுட் படங்களான ரஷ் ஹவர் 3, தி ஃபோர்பிடன் கிங்டம், லைவ் ஃப்ரீ அல்லது டை ஹார்ட், ராம்போ போன்ற படங்களை தமிழ்நாட்டில் விநியோகித்தனர். ஜே. எஸ். கே பிலிம் கார்ப்பரேசன் 2007 முதல் ஒன்பது படங்களின் நெகட்டிவ் உரிமைகளைப் பெற்றுள்ளது.

## திரைப்படவியல்

### விநியோகம்

### தயாரிப்பு

### வெளியிட்ட திரைப்பட இசைப் பதிவுகள்

## குறிப்புகள்
 

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
சீமா பிசுலா

**சீமா பிசுலா** (*Seema Bisla*) இந்தியாவைச் சேர்ந்த ஒரு பெண் மல்யுத்த வீரராவார்.மல்யுத்த வீரர்கள் நிறைந்த ஒரு குடும்பத்தில் சீமா பிசுலா பிறந்துள்ள இவர்  
கட்டற்ற வகை மல்யுத்தப்  போட்டிகளில் பங்கேற்று வருகிறார். 2020 டோக்கியோ கோடைகால ஒலிம்பிக் போட்டிகளில் இந்தியாவின் சார்பாக மல்யுத்தப் போட்டியில் பங்கேற்கத் தேர்வு செய்யப்பட்டுள்ளார்.

அங்கேரி நாட்டின் புடாபெசுட்டு நகரத்தில் நடைபெற்ற 2018 ஆம் ஆண்டு உலக மல்யுத்த வெற்றியாளர்  போட்டியில் பெண்கள் 55 கிலோ எடைப்பிரிவுப் போட்டியில் பங்கேற்ற இவர் தனது முதல் போட்டியில்  வெளியேற்றப்பட்டார். கசகிசுத்தானின் நூர்-சுல்தானில் நடைபெற்ற 2019 ஆம் ஆண்டு உலக மல்யுத்த வெற்றியாளர்  போட்டியில் பெண்கள் 50 கிலோ எடைப்பிரிவு போட்டியில் பங்கேற்றார்.  அசர்பைசானின் மரியா சுடாட்னிக் வீராங்கனைக்கு எதிரான தனது முதல் போட்டியில் பிசுலா தோல்வியடைந்தார், பின்னர் தனது இரண்டாவது போட்டியில் மீண்டும் வெண்கலப் பதக்கம் வென்ற உருசியாவின் எகடெரினா போலேசுக்கால் வெளியேற்றப்பட்டார்.

2021 ஆம் ஆண்டு ஏப்ரல் மாதத்தில்   சப்பானின் டோக்கியோ நகரத்தில் நடைபெறுகின்ற 2020 கோடைகால ஒலிம்பிக்கிற்கு தகுதி பெறுவார் என்ற நம்பிக்கையில் கசகிசுத்தானின் அல்மாட்டியில் நடைபெற்ற ஆசிய ஒலிம்பிக் தகுதிப் போட்டியில் பங்கேற்றார். முதலில் இந்த போட்டியில் பிசுலா தகுதி பெறவில்லை. ஆனால் சில நாட்களுக்குப் பிறகு அதே இடத்தில் நடைபெற்ற 2021 ஆசிய மல்யுத்த வெற்றியாளர் பெண்கள் 50 கிலோ எடைப்பிரிவுப் போட்டியில் வெண்கலப் பதக்கம் வென்றார். 2021 மே மாதத்தில்  பல்கேரியாவின் சோபியா நகரத்தில் நடைபெற்ற உலக ஒலிம்பிக் தகுதிப் போட்டியில் 2020 டோக்கியோ கோடைகால ஒலிம்பிக்கில் பங்கேற்க தகுதி பெற்றார்.
 
ஐரோப்பிய வெற்றியாளரான வெண்கலப் பதக்கம் வென்ற போலந்து நாட்டின் அன்னா லுகாசியாக்கை 2-1 என்ற புள்ளிகள் கணக்கில் வென்ற பிறகு சீமா பிசுலா உலக ஒலிம்பிக் தகுதிச் சுற்றின் அரையிறுதிப் போட்டியில் மிகப்பெரிய தற்காப்புத் திறனைக் காட்டிய பின்னர் தனக்கென ஒரு ஒலிம்பிக் இருக்கையை பிசுலா பதிவு செய்தார். 
## முக்கிய முடிவுகள்

## மேற்கோள்கள்

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:மற்போர் வீரர்கள்
பகுப்பு:இந்திய விளையாட்டு வீரர்கள்
கண்மணியே பேசு (1986 திரைப்படம்)

**கண்மணியே பேசு** (*Kanmaniye Pesu*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை ராஜசேகர் இயக்கினார். இதில் சிவகுமார் லட்சுமி, அம்பிகா ஆகியோர் முக்கியக் கதாபாத்திரத்தில் நடித்திருந்தனர்.

## நடிகர்கள்
* சிவகுமார்
* இலட்சுமி
* அம்பிகா
* கே. கங்கா
* அஸ்வினி
* பூர்ணம் விஸ்வநாதன் 
* சாமிக்கண்ணு
* மாஸ்டர் விமல்
* பி. ஆர். வரலட்சுமி 
* ஜெயராமன்

## பாடல்கள்
இத்திரைப்படத்திற்கு இரவீந்திரன் இசையமைத்தார். பாடல் வரிகளை வாலி, கங்கை அமரன், வைரமுத்து ஆகியோர் இயற்றினர்.

## மேற்கோள்கள்

## வெளி இணைப்புகள்
பேசு திரைப்படம்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
நான்காம் ஆகா கான்

**இளவரசர் ஷா கரீம் அல்-உசைனி** ( *Prince Shāh Karim al-Husayni*; 13 திசம்பர் 1936 – 4 பெப்ரவரி 2025), இஸ்மாயிலி சியா பிரிவுகளில் **மௌலானா அசார் இமாம்** என்ற மதத் தலைப்பாலும், பிற இடங்களில் நான்காம் ஆகா கான் எனவும் அறியப்படுகிறார். மேலும், சியா இசுலாமின் நிசாரி இஸ்மாயிலியின் 49வது இமாமாக இருக்கிறார். தனது 20 வயதில், தனது தாத்தா சர் சுல்தான் முகம்மது ஷா என்கிற மூன்றாம் ஆகா கானுக்குப் பிறகு இவர் ஜூலை 11, 1957 முதல் இமாமாக இருக்கிறார். இசுலாமிய தீர்க்கதரிசி முகம்மது நபியின் உறவினரும் மருமகனுமான அலீ,  அலீயின் மனைவி பாத்திமா , முகம்மது நபியின் முதல் திருமணத்தின் மூலம் பிறந்த மகள் ஆகியோரின் நேரடி வம்சாவளியாக தான் இருப்பதாக ஆகா கான்  கூறுகிறார்.

## பின்னணி
ஆகா கானின் நிகர சொத்து மதிப்பு 13 பில்லியன் டாலர் என மதிப்பிடப்பட்டுள்ளது. போர்ப்ஸ் இதழ் இவரை உலகின் பதினைந்து பணக்கார அரசர்களில் ஒன்றாக வர்ணிக்கிறது. கூடுதலாக, இவர் ஒரு நாட்டை ஆளாததால் பணக்கார அரசர்களில் தனித்துவமானவர்.  உலகளாவிய வறுமையை ஒழிப்பதும், பெண்களின் நிலையின் முன்னேற்றம் காண்பதும், இஸ்லாமிய கலையையும் இஸ்லாமியக் கட்டிடக்கலையையும் வளர்த்தெடுப்பதும், மத பன்மைத்துவத்தை மேம்படுத்துதலும், அதை செயல்படுத்துதலும் தனது குறிக்கோள் என்று இவர் கூறுகிறார்.     
## ஆகா கான் மேம்பாட்டு வலையமைப்பு

உலகின் மிகப்பெரிய தனியார் மேம்பாட்டு வலையமைப்புகளில் ஒன்றான ஆகா கான் மேம்பாட்டு வலையமைப்பின் நிறுவனராகவும் தலைவராகவும் இருக்கிறார். சுற்றுச்சூழல், சுகாதாரம், கல்வி, கட்டிடக்கலை, கலாச்சாரம், சிறுநிதி, கிராமப்புற மேம்பாடு, பேரழிவை குறைத்தல், தனியார் துறை நிறுவனங்களை மேம்படுத்துதல், வரலாற்று நகரங்களுக்கு புத்துயிர் அளித்தல் ஆகியவற்றில் இந்த அமைப்பு செயல்படுகிறது.     

## பணிகள்
1957 ஆம் ஆண்டில் நிசாரி இஸ்மாயிலின் இமாமாக இவர் பதவியேற்றதிலிருந்து, சிக்கலான அரசியலிலும் பொருளாதார மாற்றங்களிலும் ஈடுபட்டுள்ளார். இது இவரை பின்பற்றுபவர்களை பாதித்துள்ளது. இவரது பணிகளில் காலனித்துவ ஆட்சியில் இருந்து ஆப்பிரிக்க நாடுகளின் சுதந்திரம், உகாண்டாவிலிருந்து ஆசியர்களை வெளியேற்றுவது, தஜிகிஸ்தான் போன்ற மத்திய ஆசிய நாடுகளுக்கு முன்னாள் சோவியத் ஒன்றியத்திலிருந்து சுதந்திரம், ஆப்கானித்தான் , பாக்கித்தான்  ஆகிய நாடுகளில் நடக்கும் தொடர்ச்சியான கொந்தளிப்பு உள்ளிட்டவை அடங்கும். 27 பிப்ரவரி 2014 அன்று கனடா நாடாளுமன்றத்தின் கூட்டுக் கூட்டத்தில் உரையாற்றிய முதல் தலைவராக இவர் இருந்தார். 
thumb|1964 ஒலிம்பிக்கில் ஆகா கான்
thumb|260x260px| ஆகா கான் 1959 இல் லாஸ் அலமோஸ் தேசிய ஆய்வகத்திற்கு வருகை தந்தபோது, முதல் அணு குண்டு வெடிப்பிலிருந்து எஞ்சியிருந்த டிரினிட்டி அணுகுண்டைப் பரிசாகப் பெற்றார்.

## மேற்கோள்கள்

பகுப்பு:1936 பிறப்புகள்
பகுப்பு:2025 இறப்புகள்
பகுப்பு:புரவலர்கள்
பகுப்பு:இசுலாமியத் தலைவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கலாசங்கம் பிலிம்ஸ்

**கலாசங்கம் பிலிம்ஸ்** (*Kalasangham Films*) என்பது ஒரு  இந்திய திரைப்பட தயாரிப்பு மற்றும் விநியோக நிறுவனமாகும். இது மலையாள திரையுலகை அடிப்படையாகக் கொண்டு இயக்குகிறது.  இதை எம். எம். ஹம்சா நிறுவினார். இது  மலையாளம் உள்ளிட்ட இந்தியாவின் பிற பிராந்திய மொழிப் படங்களை விநியோகித்து வருகிறது.

## தயாரிப்புகள்

## விநியோகம்

## மேற்கோள்கள்

பகுப்பு:இந்தியத் திரைப்படத் தயாரிப்பாளர்கள்
சாகினா இட்டூ

**சாகினா இட்டூ** (*Sakina Itoo*) (பிறப்பு: திசம்பர் 5, 1970)) காஷ்மீரைச் சேர்ந்த அரசியல்வாதி ஆவார். ஜம்மு-காஷ்மீர் சட்டமன்றத்தின் முன்னாள் உறுப்பினராகவும், சட்ட மேலவை உறுப்பினராகவும் இருந்துள்ளார். ஜம்மு-காஷ்மீர் தேசிய மாநாட்டுக் கட்சியின் உறுப்பினரான இவர் 1996 மற்றும் 2008 ஆம் ஆண்டுகளில் இரண்டு முறை நூராபாத்து தொகுதியை பிரதிநிதித்துவப்படுத்தினார். 1999 ஆம் ஆண்டில், இவர் சமூக நலன் மற்றும் நிர்வாக சீர்திருத்தங்கள், ஆய்வுகள், பயிற்சிகள் மற்றும் குறைகளை களைதல் துறையின் அமைச்சராக நியமிக்கப்பட்டார்.

தெற்கு காஷ்மீருக்கான தேசிய காங்கிரஸின் தலைவராக இருந்தார். 2008 ஆம் ஆண்டில் ஒமர் அப்துல்லா முதலமைச்சராக இருந்தபோது காஷ்மீர் மாநில அமைச்சரவையில் பணியாற்றிய ஒரே பெண்மணி ஆவார்.

## சுயசரிதை
ஜம்மு-காஷ்மீர் சட்டமன்றத்தில் சபாநாயகராக இருந்த வாலி முகமது இட்டூவுக்கு 1970 திசம்பர் 5 ஆம் தேதி ஜம்மு-காஷ்மீரின் குல்காம் நகரில் பிறந்தார். இவர் 1991 இல் ஜம்மு-காஷ்மீர் மாநில பள்ளிக் கல்வி வாரியத்திலிருந்து தனது இடைநிலைக் கல்வியை முடித்தார். பின்னர், மருத்துவம் பயின்று பட்டம் பெற்றார். ஆனால் 1990இல் தனது தந்தை கொல்லப்பட்ட காரணத்தால் அரசியலில் சேர்ந்தார். தனது அரசியல் வாழ்க்கையின் போது, ​​1996இல் கல்வி, சமூக நலத்துறை, பொதுப்பணித்துறை போன்ற பல துறைகளில் அமைச்சராகப் பணியாற்றினார். பின்னர், இவர் சுற்றுலாத் துறை அமைச்சராக நியமிக்கப்பட்டு 2002 வரை பணியாற்றினார். 2002 ஆம் ஆண்டில், நடந்த சட்டமன்றத் தேர்தலில் தோல்வியடைந்தார். பின்னர் 2004 ஆம் ஆண்டில் கட்சியால் சட்ட மேலவை உறுப்பினராக நியமிக்கப்பட்டார்.

## சர்ச்சைகள்
2014 மாநில சட்டசபைத் தேர்தல் பிரச்சாரத்தில், குல்கம் மாவட்டத்தைச் சேர்ந்த ஒரு முதியவரை இவருக்கு வாக்களிக்கவும், "அல்லாஹ்வின் பெயரில் திருக்குர்ஆன் மீது சத்தியம் செய்ய" கட்டாயப்படுத்தினார். இது சமூக ஊடகங்களால் இணையத்தில் பரவலாக பகிரப்பட்டு அனைவரது கவனத்தையும் ஈர்த்தது. இவரது இந்த நடத்தை தேர்தல் நடத்தை விதிகளை மீறுவதாக கருதப்பட்டது. காங்கிரசு கட்சி "இதில் ஒன்றும் தவறில்லை" என்று கூறி இவரது விதி மீறலை ஏற்க மறுத்துவிட்டது. இந்த காணொலியை பின்னர் பிரதான எதிர்க்கட்சியான மக்கள் ஜனநாயகக் கட்சி இந்தியத் தேர்தல் ஆணையத்திற்கு அனுப்பியது.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:சம்மு காசுமீர் அரசியலில் பெண்கள்
பேதாகாட்

**பேதாகாட்** (**Bhedaghat**) இந்தியாவின் மத்தியப் பிரதேச மாநிலத்தின் ஜபல்பூர் மாவட்டத்தில் உள்ள பேரூராட்சி ஆகும். இது நர்மதை ஆற்றின் கரையில் அமைந்த பேதாகாட் ஊர், ஜபல்பூரிலிருந்து 20 கிலோ மீட்டர் தொலைவில் உள்ளது. இவ்வூர் பகுதியில் பளிங்குக்கல் பாறைகளும், அருவிகளும் நிறைந்து காணப்படுகிறது. இது இயற்கை எழில் மிகுந்த சுற்றுலாத் தலம் ஆகும்.
## உலகப் பாரம்பரியக் களம்
பெதாகாட் மற்றும் அங்கிருந்து 4 கிலோ மீட்டர் தொலைவில் லமேதாகாட் ஊர் வரை பளிங்குக்கல் பாறைகளால் ஆன செங்குத்துப் பள்ளத்தாக்குகளும், தூய நீர் அருவிகளும் கொண்டது.  எனவே போதாகாட்-லமேதாகாட் பகுதியை இந்தியாவின் கிராண்ட் கேன்யன் என்று அழைப்பர். 

பெடகாட்-லாமெட்காட் பகுதியில் பல டைனோசர் புதைபடிவங்கள் கண்டுபிடிக்கப்பட்டுள்ளன. 1828 ஆம் ஆண்டில் முதல் டைனோசர் புதைபடிவத்தை வில்லியம் ஸ்லீமன் (மத்தேயு டி. எட்., 2010) லமேடா படுக்கையில் இருந்து சேகரித்தார். அலெக்சாண்டர் கன்னிங்காம் இதை நர்மதா ஆற்றில் குளிக்கும் இடமாகக் கூறினார். இவ்வூர் நர்மதை மற்றும் பங்கங்கா ஆற்றின் சங்கமத்தில் அமைந்துள்ளது. செங்குத்தாக மெக்னீசியம் சுண்ணாம்பு பாறைகள் நர்மதாவின் படிக-தெளிவான நீரைக் கவ்வி, கண்கவர் காட்சியை அளிக்கின்றன.

யுனெஸ்கோ நிறுவனம் சூலை 2021-இல் இந்தியாவின் ஆறு  பண்பாட்டு களங்களை உத்தேச உலகப் பாரம்பரியக் களங்களாக தேர்வு  செய்துள்ளது. இதில் பெதேகாட்-லாமெதேகாட்  இயற்கை தலமும் ஒன்றாகும். 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 15 வார்டுகள் கொண்ட பேதாகாட் பேரூராட்சியின் மொத்த மக்கள் தொகை 6,657 ஆகும். மக்கள் தொகையில் இந்துக்கள் 97.64%, இசுலாமியர்	1.49% மற்றும் பிறர் கனிசமாக வாழ்கின்றனர்.
## மேற்கோள்கள்

பகுப்பு:உலகப் பாரம்பரியக் களங்கள்

பகுப்பு:இந்தியாவில் உள்ள உலக பாரம்பரியக் களங்கள்

பகுப்பு:இந்தியத் தொல்லியற்களங்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:மத்தியப் பிரதேச சுற்றுலாத் தலங்கள்
நிர்மலா தேவி

**நிர்மலா தேவி** (*Nirmla Devi*) இந்தியாவைச் சேர்ந்த பெண் மல்யுத்த வீரராவார். 2010 ஆம் ஆண்டு நடைபெற்ற பொதுநலவாய விளையாட்டுப்  போட்டிகளில்  48 கிலோ கட்டற்ற வகை எடைப்பிரிவில் போட்டியிட்ட இவர் வெள்ளிப் பதக்கம் வென்றார்.

ஈசுவர் சிங் மற்றும் கிடாபோ தேவி தம்பதியருக்கு இவர் மகளாகப் பிறந்தார். ஈசுவர் சிங்கின் ஐந்து குழந்தைகளில் நிர்மலா மூத்தவராவார். இளையவரான பூனமும் ஒரு மல்யுத்த விளையாட்டு வீரர்.  நிர்மலா 2001 ஆம் ஆண்டு முதல்  மல்யுத்தத்தை தீவிரமாக எடுத்துக் கொண்டார். பின்னர் அதே ஆண்டில் தேசிய வெற்றியார் கோப்பையை நிர்மலா  வென்றார்.

அரியானா மாநிலத்திலுள்ள இசார் மாவட்டத்தைச் சேர்ந்த இவர் அரியானா காவல்துறையில் பணிபுரிகிறார். கனடாவில் நடந்த பொதுநலவாய விளையாட்டுப் போட்டிகளில் தங்கப் பதக்கம் பெற்ற பின்னர் 2007 ஆம் ஆண்டு நிர்மலா துணை ஆய்வாளராக பதவி உயர்ந்தார். 2010 ஆம் ஆண்டு எசுப்பானியாவில் நடந்த பன்னாட்டு மல்யுத்தப் போட்டியில்  தங்கப் பதக்கத்தை நிர்மலா  வென்றார்.

## மேற்கோள்கள்


பகுப்பு:ஹிசார் மாவட்ட நபர்கள்
பகுப்பு:வாழும் மக்கள்
பகுப்பு:மற்போர் வீரர்கள்
பகுப்பு:இந்திய விளையாட்டு வீரர்கள்
சாக்சி சிவா

**சாட்சி சிவா** (*Saakshi Siva*) என்பவர் ஒரு இந்திய தமிழ், தெலுங்கு திரைப்பட மற்றும் தொலைக்காட்சி நடிகர் ஆவார். *ஆனந்தம்* என்ற தொடரில் நடித்ததற்காக இவர் மிகவும் பிரபலமானவர்.

## தனிப்பட்ட வாழ்க்கை
சிவா தெலுங்குத் திரைப்பட நடிகர் சாக்சி ரங்க ராவின் இளைய மகன் ஆவார். சிவா ராஜ்யலட்சுமி என்பவரை மணந்தார். இவர்களுக்கு ஒரு மகனும் ஒரு மகளும் உள்ளனர். சிவா மாநில அளவில் வாகையரான  ஒரு திறமையான பூப்பந்தாட்ட வீரர், மற்றும் ஒரு தீவிர துடுப்பாட்ட வீரர் ஆவார்.

## திரைப்படவியல்

## தொலைக்காட்சி

## குறிப்புகள்
 

## வெளி இணைப்புகள்

* அதிகாரப்பூர்வ வலைத்தளம் 

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1972 பிறப்புகள்
வி. செல்வகணேஷ்

**வி. செல்வகணேஷ்** (*V. Selvaganesh*) என்பவர் ஒரு  இந்திய தாள இசைக் கலைஞர் ஆவார்.  கர்நாடக இசைப் பாரம்பரிய தாளக் கருவியான கஞ்சிராவை இசைக்கும் பாரம்பரிய குடும்பத்தைச் சேர்ந்தவர். இவர் "செல்லா எஸ். கணேஷ்" என்றும் அழைக்கப்படுகிறார்.

## தொழில்
ஜான் மெக்லாலின் இசைக் குழுவான ரிமம்பர் சக்தியுடனான சுற்றுப்பயணங்கள் மூலம் செல்வகனேஷ் உலக புகழ் பெற்றார்.  இவர் தனது தந்தையான கிராமி-விருதுக்கு பரிந்துரைக்கப்பட்ட தேட்டகுடி அரிகர விநாயகரமுக்கு, அவரது சிறீ ஜேஜிடிவி பள்ளியை நடத்துவதற்கும், புதிய தலைமுறை கர்நாடக தாளவாதிகளுக்கு பயிற்சி அளிப்பதற்கும் உதவிவருகிறார். இவர் இசைத் தொகுதிகளை உருவாக்கி தயாரித்துள்ளார். மேலும் எசுபானியாவை தளமாக கொண்ட கலைஞரான ஜோனாஸ் ஹெல்போர்க் மற்றும் அமெரிக்க கிட்டார் கலைஞரான ஷான் லேன் ஆகியோருடன் சேர்ந்து இசைத்துள்ளார்.

2012 ஆம் ஆண்டில், செல்வகணேஷ் *போதை* என்ற தமிழ் குறும்படத்தின் வழியாக இயக்குநராக அறிமுகமானார்.  சரிகம இசை வெளியீட்டு நிறுவனத்தால் எண்ணியில் வடிவத்தில் வெளியிடப்பட்ட இசைப்பதிவுகளையும் இவர் உருவாக்கியுள்ளார்.

### திரைப்பட வாழ்க்கை
வி. செல்வகணேஷ் தமிழ்த் திரைப்படமான  *வெண்ணிலா கபடி குழு* (2008) மூலம் திரைப்பட இசையமைப்பாளராக அறிமுகமானார்.

## இசைத்தொகுப்பு தரவுத்திரட்டு

; தனித் தொகுப்புகள்
:

* *சௌகா* (2006)
* *கஞ்சர்னி* (2016)

; ஜோனாஸ் ஹெல்போர்க்குடன்
:

* *குட் பீப்பில் இன் டைம்ஸ் ஆஃப் ஈவில்* (2000) 
* *ஐகான்: ஒரு டிரான்ஸ் கான்டினென்டல் கேதரிங்* (2003)
* *காளிஸ் சன்*  (2006)
* *ஆர்ட் மெட்டல்* (2007)

; ஜான் மெக்லாலினுடன்

* *ரிமைன்டர் சக்தி - த பிலீவர்* (2000)
* *ரிமைண்டர் சக்தி  - சாட்டடே நைட் இன் பாம்பே*  (2001)

; திரைப்பட இசையமைப்பாளராக
:

* *[[வெண்ணிலா கபடிகுழு]]* (2008)
* *[[கொல கொலயா முந்திரிக்கா]]* (2009)
* *[[துரோகி (2010 திரைப்படம்)|துரோகி]]* (2010)
* *[[நில் கவனி செல்லாதே]]* (2010)
* *[[குள்ளநரி கூட்டம்]]* (2011)
* *[[ஜமீன் (திரைப்படம்)|பில்லா ஜமீன்தார்]]* (2011) (தெலுங்கு)
* *சிவா மனசுலோ ஸ்ருதி* (2012) (தெலுங்கு)
* *[[நிர்ணயம்]]* (2013) (தயாரிப்பாளரும்)
* *[[இரெட்டை வாலு]]* (2013)
* *[[அர்த்தநாரி (2016 திரைப்படம்)|அர்த்தநாரி]]* (2016)
* *சித்ரங்கடா* (2017) (தெலுங்கு)
* *[[வெண்ணிலா கபடி குழு 2]]* (2019)

## மேற்கோள்கள்
 

## வெளி இணைப்புகள்
* 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:கடம் இசைக் கலைஞர்கள்
பகுப்பு:தமிழிசைக் கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
தாரா சந்து (தொல்லியலாளர்)

**தாரா சந்து** (Tara Chand (பிறப்பு 17 ஜூன் 1888 சியால்கோட்; இறப்பு 14 அக்டோபர் 1973) என்பவர் இந்தியத் தொல்பொருள் ஆராய்ச்சியாளர் ஆவார். இவர் இந்திய வரலாறு மற்றும் கலாச்சாரத்தில் நிபுணத்துவம் பெற்ற வரலாற்றாசிரியர் ஆவார். இவர் அலகாபாத் பல்கலைக்கழகத்தில் பேராசிரியராகவும் 1940களில் துணைவேந்தராகவும் பணியாற்றினார்.

## பணி
சந்து  ஈரானுக்கான இந்தியத் தூதராகவும்  மற்றும் இந்திய அரசாங்கத்தின் கல்வி ஆலோசகராகவும் பணியாற்றினார்.

## தனிமனித தகவல்
தாரா சந்தின் தந்தை முன்சி கிருபா நாரின் ஆவார். இவர் 1951 முதல் 1956 வரை தெகுரானுக்கு இந்தியத் தூதராக நியமிக்கப்பட்டார். இவருக்குப் பின் டி: பத்ருதீன் தியாப்ஜி (டிப்ளமோட்) இப்பதவியில் நியமிக்கப்பட்டார்.

## வெளியீடுகள்
* 
* 
* 
* 
## அங்கீகாரம்
அலகாபாத் பல்கலைக்கழகத்தில் தாரா சந்தின் நினைவாக விடுதி ஒன்று நிறுவப்பட்டது. பல்கலைக்கழக முன்னாள் மாணவர் சங்கம் இவரது பெயரில் கலவி உதவித்தொகை வழங்குகிறது. இவரது பெயரில் வரலாற்றுக்கான தாரா சந்து தங்கப் பதக்கம் வழங்கப்படுகிறது. 1973இல் நடைபெற்ற மத்திய இடைநிலைக் கல்வி வாரியத்தின் அகில இந்திய மேல்நிலைத் தேர்வில் வரலாற்றில் அதிக மதிப்பெண்களைப் பெற்றதற்காக தாரச் சந்து தங்கப் பதக்கம் சந்திரரேக மந்திரிக்கு வழங்கப்பட்டது.

## மேற்கோள்கள்

 
பகுப்பு:உத்தரப் பிரதேச அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
சித்திரம் தொலைக்காட்சி

**சித்திரம் தொலைக்காட்சி** என்பது கலைஞர் டிவி நெட்வொர்க்கு குழுமத்திலிருந்து ஒளிபரப்பாகும் குழந்தைகளுக்கான தமிழ் தொலைக்காட்சி அலைவரிசை சேவை ஆகும். இதன் பார்வையாளர்கள் இலக்கு 2 முதல் 14 வயதுக்குட்பட்ட குழந்தைகள் ஆவார். இந்த அலைவரிசை சூன் 3, 2010 ஆம் ஆண்டு முதல் தமிழ்நாடு மாநிலத்தில்சென்னை நகரைத் தலைமையிடமாக கொண்டு இயங்கி வருகின்றது. 

## மேற்கோள்கள்

## வெளி இணைப்புகள்
* அதிகார பூர்வ வலைத்தளம்

பகுப்பு:2010 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
சோரம்தாங்கா

**சோரம்தாங்கா** (**Zoramthanga** (பிறப்பு:13 சூலை 1944) இந்திய அரசியல்வாதியும், மிசோரம் மாநிலத்தின் 5-வது முதலமைச்சர் ஆவார். மேலும் இவர் 1990-ஆம் ஆண்டு முதல் மிசோ தேசிய முன்னணி அரசியல் கட்சியின் தலைவராக உள்ளார். இவ்ர் மிசோரம் முதலமைச்சராக  டிசம்பர் 1998 முதல் டிசம்பர் 2008 முடிய இரண்டு முறை பதவி வகித்தவர். 2018-ஆம் ஆண்டில் இவர் மூன்றாவது முறையாக மிசோரம் முதலமைச்சரானார்.

## மேற்கோள்கள்

|-

|-

## வெளி இணைப்புகள்
* Profile at Mizoram NIC.

பகுப்பு:மிசோரம் முதலமைச்சர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:மிசோரம் நபர்கள்
பகுப்பு:மிசோரம் அரசியல்வாதிகள்
தாரா சந்து

**தாரா சந்து** (*Tara Chand*) என்பவர் சம்மு காசுமீரைச் சேர்ந்த அரசியல்வாதியும், இந்திய தேசிய காங்கிரசு  கட்சியின் மூத்த தலைவரும் ஆவார். இவர் 2009 முதல் 2014 வரை சம்மு காசுமீர் துணை முதல்வராகப் பதவி வகித்தார். முன்னதாக இவர் சம்மு காசுமீர் சட்டமன்றத்தின் சபாநாயகராகப் பணியாற்றினார்.

2014ஆம் ஆண்டு நடைபெற்ற சட்டமன்றத் தேர்தலில், ஜம்மு மாவட்டத்தின் சாம்ப் சட்டமன்றத் தொகுதியில் சந்து, போட்டியிட்டபோது  பாரதிய ஜனதா கட்சி வேட்பாளர் மருத்துவர் கிருஷ்ண லாலியிடம் தோல்வியுற்றார்.

30 ஆகத்து 2022 அன்று, குலாம் நபி ஆசாத்துக்கு ஆதரவாக காங்கிரசிலிருந்து விலகினார்.

## மேற்கோள்கள்


பகுப்பு:வாழும் மக்கள்
பகுப்பு:1963 பிறப்புகள்
பகுப்பு:ஜம்மு காஷ்மீர் அரசியல்வாதிகள்
பயோனிச்சியூரசு தமிழென்சிசு

பகுப்பு:மேற்குத் தொடர்ச்சி மலையின் அக இட விலங்குகள்
**பயோனிச்சியூரசு தமிழென்சிசு** (*Bionychiurus tamilensis*) என்பது ஓனிச்சியூரிடே என்ற குடும்பத்தினைச் சார்ந்த சிற்றினமாகும். இது ஸ்பிரிங் டெயில்களின் குழு. ஒனிச்சியூரிடே குடும்பத்திலிருந்து 51 பேரினங்களில்  600 சிற்றினங்கள் உள்ளதாகக் கூறப்படுகிறது. இதில் *பயோனிச்சியூரசு* பேரினம் பேரினம், 1996-ம் ஆண்டு போமாரோசுகியால் நிறுவப்பட்டது ஒனைசியுரசு நார்மாலிசின் இளம் உயிரியின் முதல் தோலுரிப்பு இடைப்பருவ உருவியல் அடிப்படையில் வகைப்படுத்தப்பட்டது. பின்னர், வெய்னர் *ஓ.* *நார்மலிசை* அடிப்படையாகக் கொண்ட பாங்கலோபோரசு என்ற புதிய பேரினத்தை நிறுவினார். ஆனால் போமாரோசுகி 1998 இல் பாங்கலோபோரசு என்பது பயனோச்சியூரசு பேரினத்தினை ஒத்தது என அறிவித்தார்.

*பயோனிச்சியரசு தமிலென்சிசு* என்பது மேற்குத் தொடர்ச்சி மலையில் உள்ள நீலகிரி உயிர்க்கோளக் காப்பகத்தில் நீலமலையில் அண்மையில் கண்டறியப்பட்ட புதிய இனமாகும்.  இந்தியாவிலிருந்து முதன் முதலாக அறியப்படும் *பயோனிச்சியரசு*  சிற்றினம் இதுவாகும். இந்த புதிய சிற்றினம் குறித்த தகவலை மூலக்கூறு ஆய்வுகள் உறுதிப்படுத்துகின்றன.

## மேற்கோள்கள்
சாம் சி. எஸ்.

**சாம் சி. எஸ்.** (*Sam C. S.*) என்பவர் ஓர் இந்திய திரைப்பட இசையமைப்பாளர், தயாரிப்பாளர், பாடலாசிரியர்,  பாடகர் ஆவார், இவர் முதன்மையாக தமிழ், இந்தி, தெலுங்கு, மலையாள திரைப்படத் துறையில் பணியாற்றுகிறார். இவர் ஓர் இரவு என்ற பரபரப்பூட்டும் தமிழ்த் திரைப்படம் வழியே அறிமுகமானார். பின்னர் அறிவியல் பரபரப்பூட்டும் திரைப்படமான *[[அம்புலி (2012 திரைப்படம்)|அம்புலி]]* படத்தில் பணியாற்றினார். இவர் பணியாற்றிய குறிப்பிடத்தக்க படங்களாக கைதி, *[[புரியாத புதிர் (2017 திரைப்படம்)|புரியாத புதிர்]]*, *[[விக்ரம் வேதா]]*, *ஒடியன்*, அடங்க மறு ராகெட்ரி: நம்பி விளைவு, இரவுக்கு ஆயிரம் கண்கள், சாம்ஹோய்,  *[[நோட்டா (திரைப்படம்)|நோட்டா]] போன்றவை ஆகும்*

## ஆரம்ப கால வாழ்க்கை
சாம் இந்திய ஒற்றியம், தமிழ்நாட்டின், தேனியில் பிறந்தார். சிறுவயதிலிருந்தே இசையில் ஆர்வம் கொண்டவராக இருந்தார். தேனி, ராயப்பன் பட்டியில் உள்ள புனித அலோசியஸ் மேல்நிலைப்பள்ளியில் தனது பள்ளிப் படிப்பை நிறைவு செய்தார். திருச்சிராப்பள்ளி புனித சூசையப்பர் கல்லூரியில் எம்.சி.ஏ மற்றும் எம்பிஏ பட்டப்பபடிப்புகளை முடித்தார்.  பிறகு ஒரு மென்பொருள் நிறுவனத்தில் பணிபுரிந்தார்.

## தொழில்
சாமின் இசை ஆர்வமும் இசையை உருவாக்குவதற்கான உந்துதலும் இவரை வேலையை விட்டுவிட்டு பின்னணி இசை,  திரைப்படப் பாடல்களுக்கு  இசை அமைக்கும் பணியில் ஈடுபட வழிவகுத்தது. மெல்ல மெல்ல திரைப்பட இசைத்துறையில் கால்பதிக்கத் தொடங்கினார். அதைத் தொடர்ந்து *மெல்லிசை* என்ற இசை பரபரப்பூட்டும் திரைப்படத்துக்கு இசையமைக்க ஒரு வாய்ப்பு கிடைத்தது, பின்னர் அது *[[புரியாத புதிர் (2017 திரைப்படம்)|புரியாத புதிர்]]* என பெயர் மாற்றப்பட்டது.

இந்த காலகட்டத்தில் இவர் நிறைய விளம்பரங்களுக்கு  இசையமைத்தார், இதன் வழியாக இரட்டை இயக்குநர்களான  புஷ்கர்-காயத்ரியை சந்திக்கும் வாய்ப்பைப் பெற்றார். அவர்கள் இவருக்கு *[[விக்ரம் வேதா]]* படத்திற்கு இசை அமைக்கும் வாய்ப்பை வழங்கினார். படத்தின் இசை பெருவெற்றியை ஈட்டி, இவருக்கு தமிழ்த் திரைப்படத் துறையில்  உறுதியான பெயரைப் பெற்றுத் தந்தது.

சாம் தனது அடுத்த பெரிய வெற்றியை 2018 இல் பெற்றார், இயக்குநர் வி. ஏ. ஸ்ரீகுமார் மேனன் இவருக்கு  மோகன்லால் நடித்த ஒடியன் படத்தின் பின்னணி இசை வாய்ப்பை  வழங்கினார்.

## இசைத்தொகுப்பு தரவுத்திரட்டு
**இசையமைப்பாளராக**

**பாடகராக**

**பாடலாசிரியராக**

## விருதுகள்

* 2017: *[[விக்ரம் வேதா]]* (சிறந்த வரவிருக்கும் இசை இயக்குநர்)
* 2017: *[[விக்ரம் வேதா]]* (சிறந்த இசை இயக்குநர்)

**ஆனந்த விகடன் சினிமா விருதுகள்**

* 2017: *[[விக்ரம் வேதா]]* (நம்பிக்கைக்குரிய இசை இயக்குநர்)

**விஜய் விருதுகள்**

* 2017: *[[விக்ரம் வேதா]]* (சிறந்த பின்னணி இசை)

## குறிப்புகள்
 

## வெளி இணைப்புகள்

* 

பகுப்பு:1989 பிறப்புகள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:மதுரை இசைக்கலைஞர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழிசைக் கலைஞர்கள்
பகுப்பு:இந்தியத் திரைப்பட இசையமைப்பாளர்கள்
லேட்ரோடெக்டசு எரித்ரோமெலசு

**''லேட்ரோடெக்டசு எரித்ரோமெலசு** (Latrodectus erythromelas),'' விசமுடைய சிலந்தி சிற்றினமாகும். விதவை சிலந்திகள் பொதுவாக அழைக்கப்படும் இச்சிலந்தி லேட்ரோடெக்டசு பேரினத்தினைச் சார்ந்தது. இது இந்தியாவிலும் இலங்கையில் மட்டுமே காணக்கூடியதாகும்.

## விளக்கம்
பெண் ஆண்களை விட பெரியது. இதனுடைய  சராசரி மொத்த நீளம் சுமார் 8.8 மி.மீ. கண்கள் கருப்பு நிறமுடையது, கண்ணின் பகுதியில் கருப்பு-சிவப்பு விளிம்புகளுடன் காணப்படும். கறுப்பு நிற மேலோடு வட்டமானது. நேர்த்தியான முடிகளால் மூடப்பட்டிருக்கும். தலை மார்பு கருப்பு நிறமாகவும், முடிகளால் மூடப்பட்டிருக்கும். தலை மார்பு பகுதியில் முதுகுபுறத்தில், நன்றாகத் தெரியக்கூடிய சிவப்பு பட்டைக் காணப்படும்.

## மேற்கோள்கள்


பகுப்பு:சிலந்திகள்
அராக்னோசர்வர்

**அராக்னோசர்வர்** (*ArachnoServer*) என்பது சிலந்தி நச்சுப்பொருட்களான புரத நச்சுகள் பற்றிய தகவல்களைச் சேமிக்கும் தரவுத்தளமாகும்.

iஅராச்னோசர்வரில்  தகவல்கள் மனித உள்ளீடு முறையில் நிர்வகிக்கப்படுகிறது. இது புரத வரிசை முறை பற்றிய தகவல்களை ஒருங்கிணைக்கிறது. சிலந்தி-விசம் சிக்கலான அமைப்பினைக் கொண்டிருப்பினும், இதன் செயல்பாடு மற்றும் மருந்தியல், நரம்பு மண்டலத்தைக் குறிவைக்கும் சிறிய டை சல்பைட்-பிணைப்பு பெப்டைடுளைச் சார்ந்தது. அதிக ஆற்றல் மற்றும் தேர்ந்தெடுப்புத்திறன் காரணமாக, இந்த பெப்டைடுகள் மருந்தியல் கருவிகள், உயிர்க்கொல்லி மற்றும் மருந்துகளாக உருவாக்கப்பட்டுள்ளன. 

அராச்னோசர்வரின் புதிய பதிப்பில் (v3.0) விசம்-சுரப்பி டிரான்ஸ்கிரிப்டோம்களில் பெப்டைட் நச்சுப் பிரதிகளைத் தானியங்கி முறையில் கண்டறிதல் மற்றும் பகுப்பாய்வு செய்வதற்கான உயிர் தகவல்தொடர்பினையும் அடக்கியுள்ளது.

## மேற்கோள்கள்


## வெளி இணைப்புகள்

பகுப்பு:உயிரியத் தரவுத்தளங்கள்
சிலந்தி நச்சு

**சிலந்தி நச்சு** என்பது சிலந்திகளால் உற்பத்தி செய்யப்படும் புரதப் பொருட்களாகும். இவை நரம்பின் செயல்பாட்டினைப் பாதிக்கும்நியூரோடாக்சின்களாக செயல்படுகின்றன. பெரும்பாலும் இந்த நச்சுகள் கால்சியம் தடம் வழியாகச் செயல்படும் நரம்பணு தூண்டல்களைத் தடுப்பதாகும்.

அட்ராகோடாக்சின்கள் எனும் புரத நச்சுக்கள் சோடியம் தடத்தினை திறப்பதன் மூலம் செயல்படுகிறது. சிட்னி புனல்-வலை சிலந்தியின் விசமான டெல்டா-அட்ராகோடாக்சின், மின்னழுத்த-வாயிலான சோடியம் தடங்களைச் செயலிழக்கச் செய்வதன் மூலம் விலங்குகளில் ஆபத்தினை விளைவிக்கின்றன. அட்ராகோடாக்சினின் கட்டமைப்பில் முக்கியமாக பீட்டா பகுதியை உள்ளடக்கியுள்ளது. இது பீட்டா பகுதியிலிருந்து நீண்டு மூன்று மடங்கு கட்டைவிரல் போன்ற நீட்டிப்பு மற்றும் சி-டெர்மினல் சுருளைக் கொண்டுள்ளது. பீட்டா பகுதியில் சிஸ்டைன் முடிச்சு மையக்கரு உள்ளது. பிற சிலந்தி நச்சான சிஎஸ்டிஎக்சு புரதங்களில்களில் காணப்படுகிறது.

சிலந்தி நச்சுகளின் மற்றொரு புரதத்தொகுப்பு **சிலந்தி பொட்டாசியம் சேனல் தடுப்பு நச்சாகும்.** இந்த குழுவின் பிரதிநிதி கனாடாக்சின் என்ற 35 அமினோ அமிலம் தொகுதியினைக் கொண்ட புரதக்கூறு ஆகும். இது சிலி ரோசு டரான்டுலாவிலிருந்து (*கிராமோஸ்டோலா ரோசியா*= *கி. இசுபாட்டுலாட்டா*) பிரித்தெடுக்கப்பட்ட விசமாகும். இது ஆற்றல் மாற்ற டிஆர்கே1 மின்னழுத்த-கேடட் பொட்டாசியம் சேனலைத் தடுக்கிறது. (கீவென்டாக்சின் -1 காண்க).

## மேற்கோள்கள்


## மேலும் படிக்க

* 

பகுப்பு:நச்சுயிரியல்
ஆகா கானின் கல்லறை

thumb|183x183px| நைல் நதியின் மேற்குக் கரையில் உள்ள ஒரு மலையின் மேல் இந்த கல்லறை அமைந்துள்ளது.
**ஆகா கானின்** கல்லறை (Mausoleum of Aga Khan ) என்பது 1957 இல் இறந்த மூன்றாம் ஆகாகான் சர் சுல்தான் முகம்மது ஷாவின் கல்லறை ஆகும். கல்லறை எகிப்தின் அஸ்வான் நகரில் நைல் நதிக்கரையில் அமைந்துள்ளது. எகிப்து, முன்னர் இஸ்மாயிலி சியா வம்சத்தின் பாத்திம கலீபகத்தின் அதிகார மையமாக இருந்தது.

கல்லறையின் கட்டுமானம் 1956இல் தொடங்கி 1960இல் முடிந்தது.  ஆகா கானின் மனைவி பேகம் ஓம் அபீபே ஆகா கான், கல்லறை கட்டுமானத்தை ஆரம்பித்தார். இது ஆரம்பத்தில் சுற்றுலாப் பயணிகளை அனுமதித்தது. இருப்பினும், 1997 ஆம் ஆண்டில் கல்லறையின் உட்பகுதி பொதுமக்களுக்கு மூடப்பட்டது. 

ஆகா கானின் கல்லறையில் ஒவ்வொரு நாளும் ஒரு சிவப்பு உரோசா வைக்கப்படுகிறது. இது முதலில் பேகம் ஓம் ஆபீபே ஆகா கானால் தொடங்கப்பட்டது.

## தளம்
கல்லறையானது நைல் நதியின் மேற்குக் கரையில் ஒரு மலையின் மேல் மூன்றாம் ஆகா கானின் மனைவி பேகம் ஓம் அபீபே ஆகா கானின் மாளிகையையும், இளவரசர் சத்ருதீன் ஆகா கானின் மாளிகையையும் பார்த்தபடி அமைந்துள்ளது. இந்த மாளிகையை எகிப்திய கட்டிடக் கலைஞர் அசான் பாத்தி என்பவர் வடிவமைத்தார். இது மூன்றாம் ஆகா கானின் குளிர்கால இல்லமாக இருந்தது. 

## மூன்றாம் ஆகா கானின் அடக்கம்
மூன்றாம் ஆகா கான் இறந்து இரண்டு ஆண்டுகளுக்குப் பிறகு பிப்ரவரி 20, 1959 அன்று இந்தக் கல்லறையில் மீண்டும் அடக்கம் செய்யப்பட்டார். இவரது உடல் முதலில் சுவிட்சர்லாந்தில் அடக்கம் செய்யப்பட்டது.   இந்த நிகழ்ச்சியில் நான்காம் ஆகா கான், பேகம் ஓம் அபீபே ஆகா கான் ஆகியோருடன் 2,000க்கும் மேற்பட்ட விருந்தினர்களும் கலந்து கொண்டனர்.  பேகம் ஓம் அபீபே ஆகா கான்  2000ஆம் ஆண்டில் காலமானதையடுத்து தனது கணவரின் கல்லறைக்கு அருகேயே அடக்கம் செய்யப்பட்டார்.

## புகைப்படங்கள்

படிமம்:Assuan 9785.JPG|ஆகா கானின் கல்லறை - அஸ்வான், எகிப்து.
படிமம்:Assuan 9932.JPG|நைல் நதியில் ஆகா கானின் கல்லறை.
படிமம்:Assuan 9791.JPG|ஆகா கானின் கல்லறை, மற்றொரு பார்வை.


## இதையும் காண்க

* பாத்திம கலீபகம்

## மேற்கோள்கள்

நான்காம் ஆகா கான்

பகுப்பு:எகிப்தின் வரலாறு
பகுப்பு:கல்லறைகள்
சப்பான் தேசிய விளையாட்டரங்கம்

**சப்பான் தேசிய விளையாட்டரங்கம்** (Japan National Stadium)       முன்னர் இது **புதிய தேசிய விளையாட்டரங்கம்** என அறியப்பட்டது.  பல்நோக்கு  விளையாட்டுகளை விளையாடும் அரங்கம் ஆகும், பெரும்பாலும் சப்பான் தோக்கியோவில் கால்பந்து போட்டிகள் தொடக்க மற்றும் நிறைவு விழாக்களுக்கான முக்கியமான அரங்கம் ஆகும். 2021 ஆம் ஆண்டில் 2020 கோடைகால ஒலிம்பிக் விளையாட்டுகளின் துவக்க நிகழ்வு மற்றும் தடகள போட்டிகளை நடைபெற்றது. 

## புகைப்படத் தொகுப்பு

### கட்டுமானம்

படிமம்:Jingu gaien3b.jpg|கட்டுமானத்திற்கு முன் நவம்பர் 2016  
படிமம்:Kokuritsu Kasumigaoka Rikujo Kyogijo-3.jpg|மே 2017
படிமம்:Kokuritsu Kasumigaoka Rikujo Kyogijo-5.jpg|ஜூலை 2017
படிமம்:Kokuritsu Kasumigaoka Rikujo Kyogijo-6.jpg|செப்டம்பர் 2017
படிமம்:Kokuritsu Kasumigaoka Rikujo Kyogijo-8.jpg|நவம்பர் 2017
படிமம்:Kokuritsu Kasumigaoka Rikujo Kyogijo-11.jpg|ஜனவரி 2018
படிமம்:Kokuritsu Kasumigaoka Rikujo Kyogijo-13.jpg|மார்ச் 2018


## மேற்கோள்கள்

பகுப்பு:ஒலிம்பிக் விளையாட்டரங்கங்கள்
வெங்காரை

**வெங்காரை** (*Murraya paniculata*), அல்லது **காட்டுக் கறிவேம்பு** என்பது என்பது தெற்காசியா, தென்கிழக்காசியா, அவுத்திரேலியா என்பவற்றைச் சேர்ந்த உருத்தேசியே (Rutaceae) எனப்படும் குடும்பத்தைச் சேர்ந்த ஒரு சிறிய புதர்த் தாவரமாகும். இதற்குச் சிறிய பட்டையும் ஏழு முட்டை வடிவச் சிற்றிலைகளைக் கொண்ட இலைகளும் உண்டு. இதன் பூக்கள் மல்லிகை போன்ற மணமுள்ளவை. இதன் பழம் முட்டை வடிவில் செம்மஞ்சள் நிறத்தில் இருக்கும். இன் கொட்டை மயிருள்ளதாகும்.

## படத்தொகுப்பு

Starr_061105-9627_Murraya_paniculata.jpg|பூக்களும் இலைகளும்
Murraya paniculata line draing.gif|பூக்களையும் பழங்களையும் காட்டும் கோட்டுப் படம்
Murraya paniculata fruits closeup.jpg|பழங்கள்
Starr_061105-9634_Murraya_paniculata.jpg|வளரும் போது புதராக வளர்கிறது
Feuillage_de_Murraya_paniculata.jpg|இலையமைப்பு


## உசாத்துணை

பகுப்பு:தெற்காசியத் தாவரங்கள்
பகுப்பு:தென்கிழக்காசியத் தாவரங்கள்
பகுப்பு:அவுத்திரேலியத் தாவரங்கள்
பகுப்பு:தமிழ்நாட்டின் தாவரங்கள்
பெத்தகட்டு திருவிழா

**பெத்தகட்டு** (Peddagattu jathara) அல்லது **கொல்லகட்டு திருவிழா **என்பது தெலங்காணா மாநிலத்தின் சூர்யபேட்டை மாவட்டத்தின் துராஜ்பள்ளி கிராமத்தில் (சூர்யபேட்டை நகராட்சியின் புறநகர்) ஒவ்வொரு 2 வருடங்களுக்கும் மேலாக இறைவன் இலிங்கமந்துல சுவாமிக்கும் சௌதம்மாவுக்கும் பக்தர்களால் நடத்தப்படும் ஒரு திருவிழாவாகும்.

இங்கு மூலவராக இருக்கும் இலிங்கமந்துல சுவாமி, சிவபெருமானின் அவதாரம் என்று நம்புகின்றனர். மேலும் அவரது சகோதரி - சௌதம்மாவுக்கு ஐந்து நாள் திருவிழாவின் போது பல்வேறு பூஜைகள் வழங்கப்படுகின்றன.

இத்திருவிழாவில் முதன்மையாக யாதவச் சமூகம் பெருமளவில் பங்கேற்கிறது என்றாலும், தெலங்காணா, ஆந்திரப் பிரதேசம், சத்தீசுகர், மத்தியப் பிரதேசம், மகாராட்டிரா, ஒடிசா, கர்நாடகா, தமிழ்நாடு போன்ற மாநிலங்களிலிருந்து அனைத்து சாதி, மதங்களைச் சேர்ந்தவர்களும் சூர்யபேட்டையிலிருந்து 5 கி.மீ தூரத்தில் உள்ள இடத்திற்கு வருகிறார்கள். திருவிழா காவல்துறையினரால் ஒழுங்கமைக்கப்படுகிறது. மேலும், தன்னார்வலர்களும் உதவுகின்றனர். 

வரலாற்றின் படி, இந்தத் திருவிழா 16ஆம் நூற்றாண்டிலிருந்து அரசாங்க நிதியுடன் கொண்டாடப்படுகிறது.

## மேற்கோள்கள்

பகுப்பு:தெலங்காணா விழாக்கள்
ஜி. சகுந்தலா

**ஜி. சகுந்தலா** (*G. Sakunthala*) (பிறப்பு: ஆகஸ்ட் 19, 1932) ஓர் இந்தியத் திரைப்பட நடிகையாவார். இவர் முக்கியமாக  தமிழகத் திரைப்படங்களில் பணியாற்றியுள்ளார். மந்திரி குமாரி, மன்னாதி மன்னன், தாய்க்குப்பின் தாரம் அதே கண்கள், இதய வீணை போன்ற பிரபலமான திரைப்படங்களில் நடித்துள்ளார். 50- 60களின் முற்பகுதியில் தமிழ் திரையுலகில் முன்னணி நடிகைகளில் ஒருவராக இருந்தார். இவர்  150க்கும் மேற்பட்ட படங்களில் நடித்துள்ளார்.

சகுந்தலா 1932 ஆம் ஆண்டில் தஞ்சாவூர் மாவட்டத்தின் சிதம்பரத்தில் ஒரு இசை வேளாளர் குடும்பத்தில் பிறந்தார். ம. கோ. இராமச்சந்திரன், சிவாஜி கணேசன், இரா. சு. மனோகர் , எஸ். எஸ். ராஜேந்திரன் ஆகியோருடன் இவர் நாடகங்களில் நடித்துள்ளார். 

## திரைப்பட வாழ்க்கை
"கல்பனா" என்ற இந்தித் திரைப்படத்தில் இவர் நடித்திருந்தாலும், மந்திரி குமாரி (1950) மூலம் தமிழில் அறிமுகமானார் மந்திரி குமாரி படத்தில் எம்.ஜி.ஆருக்கு  கதாநாயகியாக நடித்தார். பிறகு, எஸ். எஸ். ராஜேந்திரனுக்கு இணையாக நடித்தார்.  சின்னதுரை படத்தில் தெ. இரா. மகாலிங்கத்துடன் இரட்டை வேடங்களில் நடித்தார். மு. கருணாநிதி இரு படங்களுக்கும் கதை எழுதினார். இந்த படங்களுக்குப் பிறகு, சகுந்தலாவுக்கு கதாநாயகியாக நடிக்க வாய்ப்பு கிடைக்கவில்லை. நகைச்சுவை நடிகர், துணை கதாபாத்திரம், ஒரு சில படங்களில் நடனம் ஆடுவதற்கான வாய்ப்புகள் மட்டுமே கிடைத்தன. இவர் கிட்டத்தட்ட 150 படங்களில் நடித்துள்ளார். இவரது கடைசி படம் எம்.ஜி.ஆருடன் ஐதய வீனை. அதன் பிறகு இவர் படங்களில் நடிக்கவில்லை.

## விருதுகள்
1963 ஆம் ஆண்டில் தமிழக அரசிடமிருந்து கலைமாமணி விருதைப் பெற்றார். 

## இறப்பு
இவர் நவம்பர் 8, 2004 அன்று தனது 72 வயதில் இறந்தார்.

## மேற்கோள்கள்

## வெளி இணைப்புகள்

பகுப்பு:2004 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1932 பிறப்புகள்
ஓடி விளையாடு பாப்பா

***ஓடி விளையாடு பாப்பா*** (*Odi Vilaiyaadu Paapa*) என்பது 1959இல் வெளிவந்த இந்திய தமிழ் மொழித் திரைப்படமாகும். இப்படத்தை முக்தா சீனிவாசன் இயக்கியிருந்தார். இப்படத்தில் எஸ். எஸ். ராஜேந்திரன், சரோஜாதேவி ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்
"சாதனைகள் படைத்த தமிழ் திரைப்பட வரலாறு" என்பதிலிருந்து:

* சுப்பிரமணியனாக எஸ். எஸ். ராஜேந்திரன்
* பாரதியாக சரோஜாதேவி
* பி. கே. பாலசந்திரன்
* ஜி. சகுந்தலா
* கே. மோகன்
* சாந்தி
* சகாதேவன்
* அங்கமுத்து
* எஸ். வி. சகஸ்ரநாமம்
* கே. வரலட்சுமி

## தயாரிப்பு
படத்தின் தலைப்பு தமிழ் கவிஞன் சுப்பிரமணிய பாரதி எழுதிய கவிதை மூலம் அதன் பெயரைப் பகிர்ந்து கொள்கிறது. இப்படத்தின் இயக்குநர் வி. சீனிவாசன் பின்னர் முக்தா சீனிவாசன் என்று பிரபலமாக அறியப்பட்டார். ஜகத்ஜோதி பிலிம்ஸ் படத்தை தயாரித்தது. கதை மற்றும் வசனங்களை கே. அப்பன்னராஜ் எழுதியுள்ளார். ஒளிப்பதிவை சம்பத் மற்றும் ஈ.என்.பாலகிருஷ்ணன் ஆகியோர் கையாண்டனர். கலை இயக்குநர் அங்கமுத்து, ஆசிரியர் என். ஜி. ராஜன், இசை இயக்குநர் வி.கிருஷ்ணமூர்த்தி, பாடல்களை கம்பதாசன் எழுதியிருந்தார். பாரதியார் இப்படத்தின் பாடலாசிரியராகவும் புகழ் பெற்றார். படத்தின் நீளம் 14,517 அடி (4,425 மீ).

## ஒலிப்பதிவு
படத்துக்கு வி.கிருஷ்ணமூர்த்தி இசையமைத்தார். பாடல்களைசுப்பிரமணிய பாரதியார் , கம்பதாசன் ஆகிய இருவரும் எழுதியுள்ளனர். பின்னணி பாடகர்கள் சீர்காழி கோவிந்தராஜன், பி.பி.ஸ்ரீனிவாஸ், ராதா ஜெயலட்சுமி, எஸ்.ஜானகி , பி.சுசீலா ஆகியோர் பாடல்களைப் பாடியிருந்தனர்.

## வெளியீடும் வரவேற்பும்
இந்தப் படம் 1959 ஆம் ஆண்டு செப்டம்பர் 25 அன்று வெளியிடப்பட்டு, வணிக ரீதியாக தோல்வியுற்றது. "நாரதா" என்ற பத்திரிகையின் ஆசிரியர் சீனிவாச ராவ், இயக்குநர் சீனிவாசன் தனது திறமையைக் காட்டுவதற்காக இந்தப் படத்தை இயக்கியதற்காக விமர்சித்தார்.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
சித்திக் - லால்

thumb
**சித்திக்-லால்** (Siddique–Lal) என்ற இருவரும் ஓர் திரைக்கதை எழுத்தாளர்களும், இரட்டை இயக்குநர்களும் ஆவர். சித்திக் - லால் ஆகிய இருவரும் 1989-1995 காலப்பகுதியில் மலையாளத் திரையுலகில் ஒன்றாக பணி புரிந்தனர்.

## பணிகள்
நகைச்சுவைத் திரைப்படங்களை தயாரிப்பதில் குறிப்பாக அறியப்பட்ட இவர்கள், *ராம்ஜி ராவ் பேசும்* (1989), *இன் ஹரிஹர் நகர்* (1990), *காட்பாதர்* (1991), *வியட்நாம் காலனி* (1992) *காபூலிவாலா* (1993) போன்றத் திரைப்படங்களில் பணிபுரிந்துள்ளனர். இந்த படங்கள் அனைத்தும் மலையாளத் திரையுலகில் மிகப் பெரிய வெற்றியைப் பெற்றவை. அவற்றில் பல கேரளாவில் ஒரு வழிபாட்டு முறையைப் பின்பற்றுகின்றன. 1993ஆம் ஆண்டில் இருவரும் பிரிந்தனர். ஆனால் பின்னர் சித்திக் இயக்கிய சில படங்களை லால் தயாரித்து தங்கள் தொடர்பைத் தொடர்ந்தார். லால் இயக்கிய *கிங் லையர்* படத்தை இணைந்து எழுத இருவரும் 2016ஆம் ஆண்டில் இரண்டு தசாப்தங்களுக்குப் பிறகு மீண்டும் இணைந்தனர். இருவரும் இயக்குநர் பாசிலிடம் 1984இல் துணை இயக்குநராக பணியாற்றினர்.

1993ஆம் ஆண்டு பிரிந்த பிறகு, சித்திக் ஒரு இயக்குநராக தனது வாழ்க்கையைத் தொடர்ந்தார். அதே நேரத்தில் லால் நடிப்பிற்கு மாறினார். பின்னர் தான் நடிக்கும் படங்களைத் தயாரிக்கத் தொடங்கினார். பின்னர் மலையாளத் திரைப்படத்தில் ஒரு குறிப்பிடத்தக்க நடிகராகவும், தயாரிப்பாளராகவும் விநியோகஸ்தராகவும் தன்னை நிலைநிறுத்திக் கொண்டார்.

சித்திக் பின்னர் லாலின் தயாரிப்பு நிறுவனமான லால் கிரியேஷன்ஸிற்காக *ஹிட்லர்* (1996) , *பிரண்ட்ஸ்* (1999) ஆகிய படங்களை இயக்கினார். பதினாறு ஆண்டுகளுக்குப் பிறகு, *இன் ஹரிஹர் நகர்*, *2 ஹரிஹர் நகர்* (2009) , *இன் கோஸ்ட் ஹவுஸ் இன்* (2010) ஆகியவற்றின் தொடர்ச்சிகளை இயக்கி லால் மீண்டும் இயக்குநராக திரும்ப வந்தார்.

## மேற்கோள்கள்

## வெளி இணைப்புகள்
*  
* 
* Lal Actor/ Director SNP Database 

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:1958 பிறப்புகள்
பகுப்பு:1960 பிறப்புகள்
பகுப்பு:இந்தியத் திரைப்பட இயக்குநர்கள்